Document ID: 32004R2120

KOMISIJAS REGULA (EK) Nr. 2120/2004
(2004. gada 10. decembris),
ar ko groza Regulu (EK) Nr. 2729/2000, kurā sīki izklāstīti ieviešanas noteikumi attiecībā uz kontroli vīnu nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1) un jo īpaši tās 72. panta 4. punktu,
tā kā:
(1)
Komisijas Regulas (EK) Nr. 2729/2000 (2) 11. panta 2. punkta otrajā daļā ir noteikts minimālais paraugu skaits, kas katru gadu jāņem šīs Regulas 10. pantā minētās analītiskās datu bankas vajadzībām. Pēc Čehijas, Kipras, Ungārijas, Maltas, Slovēnijas un Slovākijas pievienošanās ir jānosaka šajās valstīs ievācamo paraugu skaits.
(2)
Regulas 12. pants nosaka analīžu skaitu, tostarp to paraugu analīžu skaitu, kuri savākti dalībvalstīs, kurās vēl nav atbilstoša aprīkojuma, kas jāveic Kopīgajam pētniecības centram (KPC). Jānosaka pārejas posms, lai nodrošinātu kompetentu izotopu laboratoriju izveidošanu un organizāciju šajās dalībvalstīs.
(3)
Regulas (EK) Nr. 2729/2000 I, II un III pielikumā ir sniegti precīzi norādījumi par paraugu pārstrādi, analīzi un pārskatu sniegšanu. Lai ņemtu vērā pieredzi un tehnikas attīstību, šie norādījumi ir jāatjaunina.
(4)
Attiecīgi ir jāgroza Regula (EK) Nr. 2729/2000.
(5)
Šajā regulā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 2729/2000 groza šādi:
1)
Regulas 11. panta 2. punkta otro daļu aizstāj ar šādu tekstu:
“Paraugu skaits, kas katru gadu jāņem datu bankas vajadzībām, ir vismaz šāds:
-
20 paraugi Čehijā,
-
200 paraugi Vācijā,
-
50 paraugi Grieķijā,
-
200 paraugi Spānijā,
-
400 paraugi Francijā,
-
400 paraugi Itālijā,
-
10 paraugi Kiprā,
-
4 paraugi Luksemburgā,
-
50 paraugi Ungārijā,
-
4 paraugi Maltā,
-
50 paraugi Austrijā,
-
50 paraugi Portugālē,
-
20 paraugi Slovēnijā,
-
15 paraugi Slovākijā,
-
4 paraugi Apvienotajā Karalistē.”
2)
Regulas 12. panta 1. punkta pirmo teikumu aizstāj ar šādu teikumu:
“Līdz 2008. gada 31. jūlijam, kamēr nav izveidots atbilstošs analītiskais aprīkojums, vīna ražotājas dalībvalstis, kurās nav aprīkojuma izotopu analīžu veikšanai, sūta savus vīna paraugus uz KPC analīžu veikšanai.”
3)
Minētās regulas I pielikumu aizstāj ar šīs regulas I pielikuma tekstu.
4)
Minētās regulas II pielikumu aizstāj ar šīs regulas II pielikuma tekstu.
5)
Minētās regulas III pielikumu aizstāj ar šīs regulas III pielikuma tekstu.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 10. decembrī

Labels: 7
15
17
6